Karnival 1999 (Għawdex) Ix-xalar wil-briju nħobbhom, Dawn jerġgħu jagħmluni tfal; Kont insejt illi Frar wasal W għalhekk reġa' l-karnival. U la darba qiegħed magħna Dan iż-żmien ta' ferħ u bluha Niddevertu, niżfnu żifna, U ninsew tal-ħajja l-kruha. Maskra nxiddu, kostum nilbsu Niġġerrew mat-toroq tagħna Xi perlina wkoll inwaddbu: Araha ġejjal Ingħaqdu magħna. Fl-isports Complex kbir spettaklu Itellgħuh tfal ta' l-iskola Minn kull rokna ta' gżiritna Maskerati tiżfen, togħla. U fi Pjazza Indipendenza ix-show żgur li ma tonqosx; trid tkun qalbek iebsa żonqor biex dal-ferħ inti ma tħossxi Baned u maskri grotteski Jimlew kull rokna tal-misraħ. Karrijiet, kostumi mżewqa In-nies kollha ċċapċap, tifraħ. Ma' l-irħula kollha tagħna In-nies tiekol u tiddandan Sa bil-lejl tibqa' tiġġerra Tiddeverti u tiżżarġan. Għadd sabiħ ta' tfal u żgħażagħ Magħhom dawn ukoll il-kbar Għal mument donnhom jiġġennu U jagħtuha għax-xalarl Wara kollox, o ħbieb tiegħi, Mhux hekk forsi sejra l-ħajjal Żgur li intom taqblu miegħi li din kollha nżul u tlajja'. Din il-festa ġġib magħha Dik l-imbierka prinjolata Kollha lewż, zokkor u ħlewwa Tajba daqs Iċ-ċikkulatal Wara daharna Ilum nitfgħu Kull tilwim, niket u dwejjaq; Karnival, int l-aqwa duwa Illi mrar u hemm itfejjaq. Ejjew mela ġo l-enclosure Gawdu, idħku w ixxalaw; Wara kollox, darba ngħixu Ibqgħu żgur m'aħniex għal hawn.